Subject: Eesti riiklik toitumise, liikumise ja uneaja soovituste raamat on esitatud ekspertidele aruteluks
From: "Tuuli Taimur" <[email-masked]>
To: "Tuuli Taimur" <[email-masked]>
Date: Mon, 17 Nov 2025 17:03:23 +0200

Tähelepanu! Tegemist on väljastpoolt asutust saabunud kirjaga. Tundmatu
saatja korral palume linke ja faile mitte avada.

Head tervise valdkonna spetsialistid
Kutsume teie organisatsiooni andma tagasisidet uuendatud riiklike
toitumise, liikumise ja uneaja soovitusi koondavale raamatule, et
soovitused peegeldaksid võimalikult hästi ja laiapõhjaliselt ka
erialaühenduste ja -liitude parimaid kaasaegseid teaduspõhiseid teadmisi.
Valmiv riiklike soovituste raamat on suunatud laiale ringile
spetsialistidele ja poliitikakujundajatele. Eelkõige on see töövahend
tervishoiu-, haridus-, sotsiaal- ja toiduvaldkonna ekspertidele, kes
kasutavad neid oma igapäevatöös inimeste tervise edendamiseks. Soovitused
on mõeldud praktiliseks abivahendiks nii nõustamis-, õppe- ja teadustöös
kui ka tõenduspõhiste sekkumiste, seadusandluse ja muude tervist toetavate
meetmete väljatöötamisel.
Riiklik soovituste raamat on mõeldud kasutamiseks erialaspetsialistidele,
mistõttu ootame tagasisidet eeskätt valdkonna ekspertidelt
erialaorganisatsioonide seisukohtade näol.
Soovituste raamat on kättesaadav peatükkidena Tervise Arengu Instituudi
kodulehel
<https://www.tai.ee/et/tervis-ja-heaolu/toitumine/riiklike-toitumis-liikum
is-ja-unesoovituste-ekspertarutelu> . Tegemist on tööversiooniga, mistõttu
on erinevad peatükid kättesaadavad erealdiseisvate failidena ning raamatu
lõplik vormistus teostatakse pärast ekspertarutelu.
Selleks, et saaksime teie väärtuslikke ettepanekuid parimal moel
rakendada, palume need esitada struktureeritult ja põhjendatult, lisades
kindlasti juurde ka viited kvaliteetsetele teadusallikatele (nt
süstemaatilised ülevaated, metaanalüüsid, randomiseeritud uuringud),
millele teie ettepanekud tuginevad.
Ootame teie tagasisidet hiljemalt 12. detsembriks 2025 e-posti aadressile
[email-masked].
Kõik laekunud ettepanekud koondatakse ja analüüsitakse raamatu koostamise
töörühma poolt.  Kokkuvõte laekunud ettepanekutest ning tagasiside neile
avaldatakse Tervise Arengu Instituudi kodulehel hiljemalt 27. veebruaril
2026.
Soovituste raamat avalikustatakse 2026. aasta juunis koos nendel
põhinevate üldrahvastikule suunatud materjalidega.
Täname teid panuse eest tõenduspõhiste riiklike soovituste koostamisse!

Heade soovidega

Tuuli Taimur

vanemspetsialist

toitumise ja liikumise osakond

tel 518 3725

[email-masked] <mailto:[email-masked]>

Tervise <https://www.tai.ee/et>  Arengu Instituut

Jälgi meid ka  <https://www.facebook.com/TerviseArenguInstituut>
Facebookis